Αθήνα: 01.12.2014

Αρ. Πρωτ.:4734

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Νέα σελίδα για το αναπηρικό κίνημα σε Δράμα και Ξάνθη**

Την Περιφέρεια Αν. Μακεδονίας - Θράκης επισκέφτηκε το Σαββατοκύριακο 29 και 30 Νοεμβρίου ο πρόεδρος της ΕΣΑμεΑ Ιωάννης Βαρδακαστάνης, μαζί με τον Χρ. Κεσόγλου, αναπληρωτή Γεν. Γραμματέα της ΕΣΑμεΑ, για να συμμετάσχουν στις εργασίες τοπικών Σωματείων στην Ξάνθη και στην Δράμα.

Συγκεκριμένα το Σάββατο 29 Νοεμβρίου στις 11.30 π.μ. ο κ. Βαρδακαστάνης παρέστη στα εγκαίνια των γραφείων του Σωματείου Ατόμων Με Αναπηρία ΠΕ Ξάνθης (Πατριάρχη Κυρίλλου 3Α, Ξάνθη). Την ίδια ημέρα στις 5 το απόγευμα πραγματοποιήθηκε ενημερωτική συνάντηση με τα μέλη του Σωματείου ΑμεΑ και Γονέων και Κηδεμόνων αυτών ΠΕ Δράμας, στο ξενοδοχείο «Κούρος» αίθουσα «Σαπφώ», 3ο χιλιόμετρο Δράμας - Καβάλας.

Την επόμενη ημέρα, Κυριακή 30 Νοεμβρίου στις 11 το πρωί ο κ. Βαρδακαστάνης παρέστη στα εγκαίνια του γραφείου του Σωματείου Ατόμων με Αναπηρία ΠΕ Δράμας, Γ. Ζερβού 38, (πρώην Στρατολογικό Γραφείο Δράμας).

Στο χαιρετισμό του ο κ. Βαρδακαστάνης δήλωσε: «Αυτές οι μέρες είναι ημέρες χαράς, γιορτής και δημοκρατικής ολοκλήρωσης. Ο στόχος μας από εδώ και πέρα είναι τα Σωματεία να μεγαλώσουν και να εντάξουν κάθε άτομο με αναπηρία και χρόνια πάθηση της περιοχής, να κινητοποιηθούν και να οργανωθούν, ώστε να εκφράσουν και να παλέψουν για τα δικαιώματα κάθε λησμονημένου πολίτη αυτής της χώρας, που είναι τα άτομα με αναπηρία, που ζουν μόνοι τους, αποκομμένοι συνήθως από την κοινωνική ζωή, αντιμέτωποι με τη φτώχεια, την ανεργία, τον αποκλεισμό, τη διάκριση και πολύ συχνά με το στίγμα. Σήμερα η Περιφέρεια, ο Δήμος, κάθε Αρχή, αποκτούν νέους συνομιλητές, που σε αυτή τη φοβερή εποχή θα πρέπει να παλέψουν δίπλα στο κάθε άτομο με αναπηρία. Γιατί το ατομικό πρόβλημα του καθενός είναι συλλογικό. Η Δραμινή κοινωνία και η κοινωνία της Ξάνθης πρέπει να αποκτήσουν άλλη αντίληψη για την αναπηρία, και αυτό είναι κάτι που πρέπει να παλέψουν τα μέλη των Σωματείων. Όλοι ανεξαιρέτως κρινόμαστε από το έργο μας.

*Ρεπορτάζ στο δελτίο ειδήσεων του star Β. Ελλάδας (από το 11.57)*

[*http://www.youtube.com/watch?v=8mTStYyzB4U&list=UU5quWsvOBNUaR-Duv3K-JFA*](http://www.youtube.com/watch?v=8mTStYyzB4U&list=UU5quWsvOBNUaR-Duv3K-JFA)

*Φωτογραφίες στο προφίλ και στη σελίδα της ΕΣΑμεΑ στο facebook.*

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**